text: ট্রাম্পের থাবা এবার কলকাতায় | bd24times
  Tofayel Islam ২০১৬-১১-১৮ ৮:৫৩ অপরাহ্ণ	সারাবিশ্ব
  আন্তর্জাতিক ডেস্কঃ মার্কিন যুক্তরাষ্ট্রের নতুন প্রেসিডেন্ট ডোনাল্ড ট্রাম্পের নজর পড়েছে এবার ভারতের কলকাতার ওপরে। কলকাতা শহরের নামী রিয়েল এস্টেট সংস্থা 'ইউনিমার্ক' গ্রুপের সঙ্গে চুক্তি সম্পন্ন করল সদ্য নির্বাচিত মার্কিন প্রেসিডেন্ট ডোনাল্ড ট্রাম্পের সংস্থা 'ট্রাম্প অর্গানাইজেশন'। আবাসনের প্রজেক্টের জন্যই এই চুক্তি। ইউনিমার্কের সঙ্গে পুনেতে দ্বিতীয় প্রজেক্ট নিচ্ছে ট্রাম্পের এই সংস্থা। খবর কলকাতা টোয়েন্টিফোর সেভেন এর।
  অন্যদিকে, পুনেতে দ্বিতীয় প্রজেক্ট শুরু করতে 'পঞ্চশীল রিয়্যালিটি'র সঙ্গে কথাবার্তা বলছে ট্রাম্পের সংস্থা। ৫ লক্ষ স্কোয়্যার ফুট জুড়ে তৈরি হবে চারটি টাওয়ার। ২০১৪ থেকেই পুনেতে খারাদি এলাকায় ওই প্রজেক্টের জন্য কথাবার্তা চলছিল। কিন্তু এখনও পর্যন্ত ডিল সাইন হয়নি। তবে আগামী বছরের মার্চ মাসে চুক্তি স্বাক্ষরিত হচ্ছে বলে জানা গিয়েছে। এখনও পর্যন্ত ভারতে পাঁচটি সংস্থার সঙ্গে কাজ করেছেন ট্রাম্প। মুম্বাই, পুনে, গুরগাঁও-এ দুটো প্রজেক্টের পর এবার কলকাতায়।